Lisaks tööstukaupadele tuleb Amazon Soomes peagi ka toidukaupade turule. Prantsusmaal, Suurbritannias ja Saksamaal müüb Amazon juba toidukaupu.
Rootsi teenuskeskuse kaudu hakkab Amazon teenindama kliente ka Soomes, müües esialgu põhiliselt riideid, sporditarbeid, elektroonikat, kosmeetikat ja muid tööstuskaupu. Ent asi sellega ei piirdu – Soome veebipoe Kauppahalli24 juht Veijo Heinonen usub, et Amazon tuleb peagi toidukaupade turule, vahendab Yle.
Amazoni tulek toidukaupade turule võtab aega 2-4 aastat, leiab Heinonen. See pole laest võetud: USA-s müüb Amazon toidukaupa juba kümmekond aastat, möödunud aastal osteti 13 miljardi dollari eest toidukaubakett Whole Foods Market.
Amazon müüb toidukaupa ka Inglismaal ja Saksamaal ning möödunud nädalal tuli teade toiduainete müügi alustamisest Prantsusmaal. Amazon toimetab Prime-klientidele (kuumaksuga 6 eurot) kaubad koju tasuta kahe tunni jooksul.
Praegu on Soomes nii, et kui kleint soovib veebipoest kaupa koju tellida, siis tuuakse see ühe tööpäeva jooksul kohale 10 euro eest. Kauppahalli24 toob kauba kohale tasuta, aga mitte samal päeval. Amazoni tulek lööks seega turu täiesti segi.
Heinoneni väitel lööb Amazoni tulek segi kogu kaubanduse. Seni on Soome kaubanduses investeeritud põhiliselt seintesse, kuigi kaubandus liigub järjest rohkem veebi. Varsti aga toimub suur muutus, kus konkurents tiheneb ja poode hakatakse massiliselt sulgema.
Soome suure jaekaubandusketi SOK digitaalsete teenuste juht Matti Torniainen ütles, et lai kaupluste võrk jääb S-grupi konkurentsieeliseks ka edaspidi. Kesko esmatarbekaupade valdkonnajuht Ari Akseli ütles, et ka Amazon usub tavalistesse poodidesse, ostes üles suure USA kaubaketi. Euroopas sõlmib Amazon samuti leppeid tavaliste jaekettidega.
Kauppahalli24 juht Veijo Heinonen aga arvab, et Amazon kehtestab Soomes oma mängureeglid ja kasutab ära Soome jaemüüjate nõrkusi. Tema väitel tekitab Amazoni tulek Soomes murrangu, miilist pole nähtud pärast 2002. aastat, kui Lidl avas Soomes esimese poe.
Soomes on veebikaubandus alles algusjärgus. Soomes on kümneid suuri toidupoode, kus müüakse aastas rohkem kaupa kui kõikides veebipoodides kokku. Möödunud aastal müüdi Soomes veebipoodide kaudu toidukaupu vaid 48 miljoni euro eest, see moodustab vaid 0,3 protsenti Soome jaekaubanduse 18 miljardi eurosest aastakäibest. Samal ajal on Suurbritannias ja Prantsusmaal juba 6 protsenti jaekaubandusest veebis. USA-s on vastav protsent 2-4. Toidukaupade veebimüügist moodustab Amazon viiendiku.
Uuringufirma Nielsen prognoosib, et 5-7 aasta pärast teeb 70 protsenti ameeriklastest oma igapäevased ostud veebis.
Veebikaubanduseks valmistuvad ka Soome ketid. Näiteks Kesko suurendab veebi kaudu tellimusi ja kojutoomist võimaldavate poodide arvu tänavu 90-lt 140-ni. Toiduainete veebikaubandus areneb Soomes kiiresti, aga see on oma arengus seal, kus Rootsi oli 2009. aastal.
Amazon saapuu Pohjolaan erikoiskaupan kautta, mutta se on vasta alkua uskoo ruoan verkkokauppias. Ranskassa, Iso-Britanniassa ja Saksassa verkkokaupan jättiläinen myy myös ruokaa.